Diari Oficial de la Generalitat Valenciana


Sumari del DOGV 9835, del 24-04-2024 (2024/3349)

RESOLUCIÓ de 16 d'abril de 2024, de la presidenta de Turisme Comunitat Valenciana, de desestimació d'al·legacions i denegació de l'ajuda dirigida a finançar, en 2023, projectes d'eficiència energètica i economia circular d'empreses d'allotjaments turístics de la Comunitat Valenciana en el marc del Pla de recuperació, transformació i resiliència de l'empresa.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9835

Data del DOGV
:   24-04-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/3349


Data del document
:   16-04-2024

Organisme emissor
:   Turisme Comunitat Valenciana

Tipus de document
:   Resolució

Anàlisi jurídica

 Descriptors 

:   * Turisme Comunitat Valenciana

RESOLUCIÓ de 16 d'abril de 2024, de la presidenta de Turisme Comunitat Valenciana, de desestimació d'al·legacions i denegació de l'ajuda dirigida a finançar, en 2023, projectes d'eficiència energètica i economia circular d'empreses d'allotjaments turístics de la Comunitat Valenciana en el marc del Pla de recuperació, transformació i resiliència de l'empresa. [2024/3349]  
Antecedents de fet  
  
Primer. Per Resolució de 2 de gener de 2023, del president de la Generalitat, per la qual s'establixen les bases reguladores i s'aprova la convocatòria d'ajudes dirigides a finançar, en 2023, projectes d'eficiència energètica i economia circular d'empreses d'allotjament turístic de la Comunitat Valenciana, en el marc del Pla de recuperació, transformació i resiliència publicada en el Diari Oficial de la Generalitat Valenciana, número 9507, del dia 9 de gener de 2023.  
Les subvencions es concedixen a càrrec dels fons assignats a la Comunitat Valenciana en la Resolució de 31 de març de 2022, de la Secretaria d'Estat de Turisme, per la qual es publica l'acord de la Conferència Sectorial de Turisme de 29 de març de 2022, sobre repartiment territorial de crèdit corresponent al pressupost de 2022, de la línia de finançament per a projectes d'eficiència energètica i economia circular d'empreses turístiques, del Pla de recuperació, transformació i resiliència, amb una consignació pressupostària de 60.070.975,00 euros del capítol VII, a càrrec de la línia pressupostària S1066000, «Projectes d'eficiència energètica en allotjaments turístics», i línia d'actuació «foment de la competitivitat empresarial», i la font de finançament de la qual és el Mecanisme de Recuperació i Resiliència (MRR), instrument financer inclòs en l'instrument europeu de recuperació Next Generation EU.  
Segon. El termini de presentació de sol·licituds es va iniciar a les 09.00 hores de l'1 de març de 2023 i va finalitzar a les 23.59 hores del 30 de juny de 2023, segons l'apartat sext de l'annex III de la Resolució de 2 de gener de 2023, del president de la Generalitat. Dins del termini establit va tindre entrada en Turisme Comunitat Valenciana la sol·licitud presentada per l'empresa Ring The Hotel Bell, SL, amb CIF M23924800, donant lloc a l'expedient número EHA-10-23.  
Tercer. D'acord amb el que s'establix en la base dècima de l'annex II de la Resolució de 2 de gener de 2023, del president de la Generalitat, la Comissió d'Avaluació d'Ajudes es va reunir en sessió de data 28 de novembre de 2023 i va acordar informar desfavorablement a l'efecte de concessió d'ajudes les sol·licituds que s'indiquen en el document annex «expedients desfavorables» de l'acta de la referida sessió. En este annex figurava la sol·licitud de l'empresa Ring The Hotel Bell, SL, objecte de la proposta següent.  
Quart. Amb data 7 de desembre de 2023, la directora de Turisme Comunitat Valenciana, va emetre una proposta de resolució provisional de denegació d'ajudes als sol·licitants que s'indiquen en l'esmentat annex de l'acta de la comissió d'avaluació.  
En l'esmentada proposta de resolució provisional de denegació, en el cas concret de l'expedient EHA-10-23 de l'empresa Ring The Hotel Bell, SL, consta com a motiu de denegació: «en el CEE s'inclouen actuacions (ACS) que no estan incloses en la memòria. En el certificat d'eficiència energètica de l'edifici emés després de la reforma, consta la instal·lació d'una caldera de gas natural, substituint la caldera de combustible de gasoil C, no obstant això, en la memòria no s'indica que se substituïsca la caldera d'ACS existent per una altra nova. Comparant el rendiment de la instal·lació d'ACS del certificat d'eficiència energètica de l'edifici existent amb el rendiment del certificat d'eficiència energètica de l'edifici aconseguit després de la reforma, s'observa un augment del rendiment estacional del 69 % al 113 %. Este rendiment no hauria de variar perquè no consta ni en la memòria tècnica ni en el projecte que s'intervinga en l'ACS. En relació amb la tipologia 3, no apareix reflectida la reducció de consum d'energia d'il·luminació del certificat d'eficiència energètica actual respecte al posterior: no s'indica que hi haja reducció del consum d'energia d'il·luminació del CEE actual respecte al posterior, segons consta en l'apartat 1 d'estos certificats, i s'acomplirà segons la base sexta apartat 13.c subapartat a».  
Quint. La proposta de resolució provisional va ser notificada a les persones interessades mitjançant la seua publicació en el DOGV de data 14 de desembre de 2023, se'ls informa de l'expedient i se'ls concedix un termini de 10 dies per a la presentació d'al·legacions.  
Sext. Amb data 27 de desembre de 2023, ha tingut entrada en Turisme Comunitat Valenciana escrit d'al·legacions formulat per l'empresa Ring The Hotel Bell, SL, que, en síntesi, indicava el següent:  
1. Les actuacions d'ACS no són subvencionables, per la qual cos no s'han tingut en compte ni en la memòria ni en el pressupost. Per contra, sí que s'havia tingut en compte en la certificació energètica la seua modificació. S'adjunta de nou la certificació energètica sense tindre en compte els canvis que afecten l'ACS, per a demostrar que es continuen complint els criteris de la subvenció. S'adjunta també de nou la memòria amb els canvis que suposen esta modificació.  
2. En relació amb la tipologia 3, s'adjunta la nova certificació d'eficiència energètica on s'ha tingut en compte la disminució de potència instal·lada d'il·luminació que s'explica en la memòria.  
Sèptim. Per part del cap en funcions del Servici d'Ajudes, amb l'informe previ tècnic de la TRAGSATEC, es va emetre informe de desestimació d'al·legacions en els termes següents:  
«Sobre la base dels antecedents de fet exposats i analitzades les al·legacions presentades per l'empresa Ring The Hotel Bell, SL, s'informa que:  
Una vegada revisada la documentació adjunta a l'escrit d'al·legació, es constata que l'empresa Ring The Hotel Bell, SL, aporta nova versió del certificat d'eficiència energètica de l'edifici emés després de reforma, en el qual es pot verificar, comparant este amb el certificat d'eficiència energètica d'edifici acabat aportat en la sol·licitud de l'ajuda, que en la tipologia 2.4, no se substituïx la caldera de gasoil-C existent per un altre generador tèrmic de combustible fòssil.  
No obstant això, després d'examinar i comparar els valors de l'última versió del certificat d'eficiència energètica de l'edifici emés després de la reforma respecte a l'última versió aportada del certificat d'eficiència energètica de l'edifici actual, no es pot constatar si el 30 % d'energia primària no renovable aconseguit és real. En l'última versió aportada de la memòria tècnica, només s'indica el valor EER dels equips de climatització actualment instal·lats, però no es justifica ni la seua obtenció ni la dels rendiments estacionals indicats en els certificats d'eficiència energètica.  
Tampoc s'aporta el següent respecte als equips actuals a substituir, tal com es demana en l'apartat 3.5.4. «Documentació gràfica i fotogràfica» de la plantilla de memòria tècnica:  
- Fitxes tècniques  
- Marca o model  
- Certificats CE o EUROVENT  
- Fotografies de la placa de característiques  
Amb estos valors es podria calcular els rendiments dels equips, que permetrien constatar si l'obtenció dels valors EER i COP, utilitzats en el certificat d'eficiència energètica actual, són correctes o no.  
  
Segons establix el subapartat a del punt b.4) de l'apartat 8, de la base sexta de la Resolució del president de la Generalitat, tots els valors de rendiments (SEER, SCOP, etc.) utilitzats per la persona tècnica competent en l'elaboració del certificat d'eficiència de l'edifici que no siguen «per defecte», hauran d'estar justificats de la forma següent: si el valor seleccionat és «estimat» o «conegut», haurà d'aportar el marcatge CE o fitxa tècnica o etiqueta energètica o certificat EUROVENT o similar, en tot cas, s'haurà d'aportar el document on figuren els valors utilitzats en el certificat.  
Respecte a la tipologia 3, cal destacar que, amb la documentació acarada, es disminuïx el consum d'energia primària no renovable destinat a l'alimentació de la il·luminació, enquadrada en la tipologia 3, però s'observa que no coincidix la potència d'il·luminació instal·lada i actuada en la memòria tècnica (taula 9.3.8.1) amb la mostrada en els certificats d'eficiència energètica de l'edifici actual i de l'edifici aconseguit. Tampoc la seua ràtio de millora coincidix entre el reflectit en la memòria tècnica i en els dos certificats d'eficiència energètica.  
  
Per això, el resultat de percentatge d'emissions i qualificació d'emissions de tots dos certificats d'eficiència energètica no permeten justificar els seus resultats d'estalvi ni qualificació, segons consta en l'annex III punt sèptim, apartat g de la Resolució del president de la Generalitat, que indica que el sol·licitant ha d'aportar certificat d'eficiència energètica de l'edifici emés després de la reforma proposada per a la qual se sol·licita la subvenció, segons en el Reial decret 390/2021, d'1 de juny, demostrant que el projecte que sol·licita ajuda permet fer un salt en, almenys, (1) una lletra mesurada en l'escala d'emissions de diòxid de carboni (kg CO2/m² any), i s'aconseguix un estalvi mínim d'energia primària no renovable del 30 % respecte a la qualificació energètica inicial de l'edifici, exclusivament amb les mesures per a les quals sol·licita ajuda.  
D'altra banda, tenint en compte únicament esta tipologia en el còmput global d'energia primària no renovable, ja que la tipologia 2.4 no es pot tindre en compte pels motius de denegació anteriorment exposats, esta disminució suposa una reducció del 4 % d'energia primària no renovable, i no del 30 %, tal com exigix la Resolució del president de la Generalitat en l'annex III, punt sèptim, apartat g.  
  
Per tant, la reducció d'energia primària no renovable aconseguida, a conseqüència de l'actuació realitzada en la tipologia 3, no és suficient per a aconseguir l'objectiu global de reduir en un 30 % el consum d'energia primària no renovable de l'hotel, tal com establix l'apartat 2 de la base sexta, de l'annex II de la resolució del president de la Generalitat que indica que, en totes les sol·licituds de finançament d'actuacions per a les quals se sol·licita subvenció, s'haurà de justificar la consecució d'una reducció del consum d'energia primària no renovable del 30 % respecte a la situació de partida, mitjançant el certificat d'eficiència energètica de l'edifici existent en el seu estat actual i el certificat d'eficiència energètica de l'edifici aconseguit després de la reforma.  
  
Per tot el que s'ha exposa, és procedent desestimar les al·legacions presentades per l'empresa Ring The Hotel Bell, SL, amb CIF Y75984653, expedient número EHA-10-23, mantenint la motivació que ha tingut com a resultat la denegació de l'expedient, en concret pels motius 4,6 i 9 de la proposta de resolució de denegació provisional d'ajudes de la directora de Turisme de la Comunitat Valenciana, de data 7 de desembre de 2023 (DOGV 9745, 14 de desembre 2023) i amb el que s'indica en el contingut de la Resolució del president de la Generalitat, tal com s'ha exposat anteriorment.  
Octau. En data 28 de març de 2024, la vicepresidenta de Turisme Comunitat Valenciana va emetre proposta de resolució definitiva de desestimació d'al·legacions i denegació de l'ajuda dirigida a finançar, en 2023, projectes d'eficiència energètica i economia circular d'empreses d'allotjaments turístics de la Comunitat Valenciana en el marc del Pla de recuperació, transformació i resiliència de l'empresa.  
  
  
Fonaments de dret  
  
Primer. Constituïxen el marc jurídic d'estes ajudes:  
a) La Resolució del 2 de gener de 2023, del president de la Generalitat, per la qual s'establixen les bases reguladores i s'aprova la convocatòria d'ajudes dirigides a finançar, en 2023, projectes d'eficiència energètica i economia circular d'empreses d'allotjaments turístics de la Comunitat Valenciana, en el marc del Pla de recuperació, transformació i resiliència.  
b) El Reglament (UE) 2020/2094, del Consell, de 14 de desembre de 2020, pel qual s'establix un instrument de recuperació de la Unió Europea per a donar suport a la recuperació després de la crisi de la covid.  
c) El Reglament (UE) 2021/241, del Parlament Europeu i del Consell de 12 de febrer de 2021, pel qual s'establix el Mecanisme de Recuperació i Resiliència, «Reglament de l'MRR», i altres disposicions que articulen l'MRR i el PRTR.  
d) El Reglament (UE) 2020/852, del Parlament Europeu i del Consell, de 18 de juny de 2020, relatiu a l'establiment d'un marc per a facilitar les inversions sostenibles i pel qual es modifica el Reglament (UE) 2019/2088.  
e) Normativa sobre la prevenció i correcció del frau i la corrupció, la prevenció del conflicte d'interés i el doble finançament, conformement a les previsions del Reglament (UE, Euratom) 2018/1046, del Parlament Europeu i del Consell, de 18 de juliol de 2018, sobre les normes financeres aplicables al pressupost general de la Unió, pel qual es modifiquen els reglaments (UE) 1296/2013 (UE) 1301/2013, (UE) 1303/2013, (UE) 1304/2013, (UE) 1309/2013, (UE) 1316/2013, (UE) 223/2014 i (UE) 283/2014 i la Decisió 541/2014/UE, i pel qual es deroga el Reglament (UE, Euratom) 966/2021.  
f) Acord del Consell de ministres, de 27 d'abril de 2021, pel qual s'aprova el PRTR i la decisió d'execució relativa a l'aprovació de l'avaluació del PRTR.  
g) Normativa aplicable a la gestió, seguiment i control que s'establisca per al PRTR, en particular, el Reial decret llei 36/2020, de 30 de desembre, pel qual s'aproven mesures urgents per a la modernització de l'Administració pública i per a l'execució del Pla de recuperació, transformació i resiliència, i les seues posteriors modificacions.  
  
h) Reglament (UE) 1407/2013, de la Comissió de 18 de desembre de 2013, prorrogat pel Reglament (UE) 2020/972, de la Comissió de 2 de juliol de 2020, d'ara en avant Reglament (UE) 1407/2013 relatiu a l'aplicació dels articles 107 i 108 del Tractat de Funcionament de la Unió Europea a les ajudes de minimis.  
i) Reglament (UE) 651/2014, de la Comissió, de 17 de juny de 2014, prorrogat pel Reglament (UE) 2020/972, de la Comissió de 2 de juliol de 2020, pel qual es declaren determinades categories d'ajudes compatibles amb el mercat interior en aplicació dels articles 107 i 108 del Tractat (Reglament general d'exempció per categories -RGEC)- a fi de facilitar l'execució dels fons Next Generation.  
  
j) Reglament (UE) 2023/1315, de la Comissió de 23 de juny de 2023, pel qual es modifiquen el Reglament (UE) núm. 651/2014, pel qual es declaren determinades categories d'ajudes compatibles amb el mercat interior en aplicació dels articles 107 i 108 del Tractat, i el Reglament (UE) 2022/2473, pel qual es declaren determinades categories d'ajuda a les empreses dedicades a la producció, transformació i comercialització de productes de la pesca i de l'aqüicultura compatibles amb el mercat interior en aplicació dels articles 107 i 108 del Tractat.  
  
k) Orde HFP/1030/2021, de 29 de setembre, per la qual es configura el sistema de gestió del Pla de recuperació, transformació i resiliència.  
  
l) Orde HFP/1031/2021, de 29 de setembre, per la qual s'establix el procediment i format de la informació a proporcionar per les entitats del sector públic estatal, autonòmic i local per al seguiment del compliment de fites i objectius i d'execució pressupostària i comptable de les mesures dels components del Pla de recuperació, transformació i resiliència.  
  
m) Reial decret llei 36/2020, de 30 de desembre, pel qual s'aproven mesures urgents per a la modernització de l'Administració pública i per a l'execució del Pla de recuperació, transformació i resiliència i les seues posteriors modificacions.  
n) El Decret llei 6/2021, d'1 d'abril, del Consell, de mesures urgents en matèria economicoadministrativa per a l'execució d'actuacions finançades per instruments europeus per a donar suport a la recuperació de la crisi conseqüència de la covid-19, modificat pel Decret llei 1/2022, de 22 d'abril, del Consell, de mesures urgents en resposta a l'emergència energètica i econòmica originada a la Comunitat Valenciana per la guerra d'Ucraïna.  
ñ) La Llei 38/2003, de 17 de novembre, general de subvencions, i el seu Reglament, aprovat mitjançant el Reial decret 887/2006, de 21 de juliol.  
o) La Llei 1/2015, de 6 de febrer, de la Generalitat, d'hisenda pública, sector públic instrumental i subvencions.  
p) La Llei 39/2015, d'1 d'octubre, del procediment administratiu comú de les administracions públiques.  
Segon. La competència per a dictar esta resolució la té la presidenta de Turisme Comunitat Valenciana d'acord amb el que s'establix en l'apartat 2, lletra f), de l'article 31 del Decret 7/2020, de 17 de gener, del Consell, de regulació dels òrgans per a la coordinació de l'acció turística i de l'organisme públic per a la gestió de la política turística, així com en el que s'establix en la base onzena de l'apartat 1 de l'annex II de la Resolució de 2 de gener de 2023, del president de la Generalitat citada en el fonament primer lletra a) d'esta resolució.  
  
  
Vistos els anteriors antecedents de fet i fonaments de dret, resolc:  
  
  
Primer  
Desestimar les al·legacions presentades per l'empresa Ring The Hotel Bell, SL, pels motius exposats en l'antecedent de fet sèptim.  
  
  
Segon  
Denegar la concessió de subvenció a l'empresa Ring The Hotel Bell, SL, amb CIF S30773362, que ha donat lloc a la instrucció de l'expedient número EHA-10-23.  
  
Contra esta resolució, que posa fi a la via administrativa, podrà interposar-se un recurs contenciós administratiu davant dels jutjats contenciosos administratius, dins del termini de dos mesos comptats des de l'endemà de la notificació d'esta i, potestativament, podrà interposar-se un recurs de reposició davant de l'òrgan que ha dictat l'acte, en el termini d'un mes, a comptar de l'endemà de la notificació d'esta; tot això, de conformitat amb el que establixen els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, i els articles 8, 14 i 46 de la Llei 29/1998, de 13 de juliol, reguladora de la jurisdicció contenciosa administrativa.  
  
  
València, 16 d'abril de 2024.- La presidenta de Turisme Comunitat Valenciana: Nuria Montes de Diego.